  Туспуктэм: vk.com (Виктор Шестаков) Наталия Сильвестрова Сарапуллы 200 ар площадез выльдонлэсь нырысетӥ люкетзэ йылпумъязы. Ужъёсты «Формирование комфортной городской среды» программа улсын быдэстӥзы. Со сярысь карлэн тӧроез Виктор Шестаков «ВКонтакте» мерлыко вотэсысь бамаз ивортӥз. Площадьын писпуос мерттӥзы, брусчатка вӧлдӥзы, тылъёс лэсьтӥзы, скамьяос но шутэтскон лапасъёс пуктӥзы, жагтыронниос интыязы. 2024-тӥ арын Азин нимо урамысь 87 номеро юрт котырез умоятозы, Дубровской урамсысен сюресэз выжон дорозь тупатозы. Со сяна, Азин нимо урам кузя ватсаса машина пуктон интыос радъяны но пыдын ветлон сюресъёсты огазеяны малпало. Тодэ вайытом, Сарапулын сюресъёсты тупатъянэз йылпумъязы. Тегъёс: умоятон тупатъянужъёс йӧскалыкӵектосъёс Сарапул Удмуртия  